Съгласно чл.26, ал.2, ал.3 и ал.4, изречение първо от Закона за нормативните актове, чрез публикуване на настоящия проект на Наредба за изменение на Наредбата за определяне и администриране на местните такси и цени на услуги на територията на община Карнобат**, на**  заинтересованите се предоставя 14-дневен срок, считанo от деня, следващ датата на публикуване на предложения и становища по предложения проект.

Предоставеният срок е предвиденият в чл. 26, ал.4, изречение второ от ЗНА, тъй като последните изменения в Закона за местните данъци и такси, Закона за предучилищното и училищно образование и Закона за здравето, свързани с премахване на таксите за детски ясли и детски градини, влизат в сила от 01.04.2022 г., а действащата

Наредба за определяне и администриране на местните такси и цени на услуги на територията на община Карнобат следва да се приведе в съответствие с нормативните актове от по-висока степен.

Проектът, заедно с мотивите се публикува на основание **чл. 26, ал. 3 от Закона за нормативните актове и във връзка с чл. 77 от Административнопроцесуалния кодекс.**

Предложения и становища могат да бъдат депозирани в община Карнобат - Център за административно обслужване, находящ се в гр.Карнобат, бул. „България” № 12 или на е-mail: karnobat@mail.bg

**ПРОЕКТ**

**НАРЕДБА ЗА ИЗМЕНЕНИЕ НА**

**НАРЕДБА ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА КАРНОБАТ**

§1. В глава втора, в наименованието на раздел ІІІ изразът „детски ясли, детски градини,“ се заличава.

§2. В чл.24 текстът „детски ясли, детски градини,“ се заличава.

§3. В чл.25 текстът „детски ясли, детски градини,“ се заличава.

§4. В чл.29 точка 1 се отменя.

§5. В чл.30 се отменя.

§6. В Приложение № 3, глава втора, Раздел ІІІ – „Тарифа за местни такси по чл.6, ал.1, б.''в'' и чл.6,ал.2 от ЗМДТ за услуги, предоставени от Община Карнобат“ т.1, т.2 и т.5.4 се отменят.

§7. В Приложение № 4, глава втора, Раздел ІV – „Тарифа за местни такси по чл.6, ал.1, б.''д'' и чл.6,ал.2 от ЗМДТ за услуги, предоставени от Община Карнобат“ се създава нова т.7 а със следното съдържание:

|  |  |  |  |  |
| --- | --- | --- | --- | --- |
| 7а. | Издаване на разрешение от главния архитект на общината за промяна на предназначението на сгради или самостоятелни обекти в сгради, без извършване на строителни и монтажни работи съгласно чл.147а от ЗУТ | 1 бр. |  30 лв. | 7 дни |

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§8. Разпоредбите на §1, §2, §3, §4, §5 и §6 от наредбата влизат в сила от 01.04.2022 г.